paragraph_text: Memorijalni turnir Zdravka Uvodića ili Memorijal Zdravka Uvodića je tradicionalni nogometni turnir za klubove u seniorskoj konkurenciji koji se održava u Klisu i okolnim mjestima. <br> Turnir organiziraju NK Uskok Klis, Nogometni savez županije Splitsko-dalmatinske, Zbor nogometnih sudaca županije Splitsko-dalmatinske uz tradicionalno pokroviteljstvo Slobodne Dalmacije. <br> Zdravko Uvodić (rođ. 19. studenog 1948.) je bio dugogodišnji predsjednik Uskoka, savezni nogometni sudac i športski djelatnik. Poginuo je 3. lipnja 1992. godine na Svilaji kao zapovjednik Samostalnog voda Slobodne Dalmacije pri 114. brigadi Hrvatske Vojske. <br> Turnir se tradicionalno igra u srpnju ili kolovozu, a na njemu uglavnom sudjeluju četiri kluba - Uskok te uglavnom klubovi iz Splitsko-dalmatinske županije.